Source: http://docplayer.fi/277259-Opas-siita-miten-kansalliset-viranomaiset-kuulevat-euroopan-keskuspankkia-suunnitelmista-lainsaadannoksi.html
Timestamp: 2017-11-23 00:51:42+00:00
Document Index: 3777826

Matched Legal Cases: ['kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'kko ', 'kko ', 'kko ', 'kko ']

OPAS SIITÄ, MITEN KANSALLISET VIRANOMAISET KUULEVAT EUROOPAN KESKUSPANKKIA SUUNNITELMISTA LAINSÄÄDÄNNÖKSI - PDF
OPAS SIITÄ, MITEN KANSALLISET VIRANOMAISET KUULEVAT EUROOPAN KESKUSPANKKIA SUUNNITELMISTA LAINSÄÄDÄNNÖKSI
Download "OPAS SIITÄ, MITEN KANSALLISET VIRANOMAISET KUULEVAT EUROOPAN KESKUSPANKKIA SUUNNITELMISTA LAINSÄÄDÄNNÖKSI"
1 OPAS SIITÄ, MITEN KANSALLISET VIRANOMAISET KUULEVAT EUROOPAN KESKUSPANKKIA SUUNNITELMISTA LAINSÄÄDÄNNÖKSI FI
2 OPAS SIITÄ, MITEN KANSALLISET VIRANOMAISET KUULEVAT EUROOPAN KESKUSPANKKIA SUUNNITELMISTA LAINSÄÄDÄNNÖKSI
3 Euroopan keskuspankki, 2005 Käyntiosoite Kaiserstrasse Frankfurt am Main Saksa Postiosoite Postfach Frankfurt am Main Saksa Puhelinnumero Internet Faksi Teleksi ecb d Tämä opas heijastaa EKP:n näkemyksiä. Tämä opas ei vaikuta yhteisön oikeuden oikeasta tulkinnasta vastaavien yhteisön toimielinten päätöstä 98/415/EY koskeviin arviointeihin. Tämä opas on laadittu tiedotustarkoituksiin. Ainoastaan Euroopan yhteisöjen tai Euroopan unionin virallisen lehden painetussa laitoksessa julkaistu lainsäädäntö on todistusvoimaista. Kaikki oikeudet pidätetään. Kopiointi on sallittu ei-kaupallisiin ja opetustarkoituksiin, kunhan lähde mainitaan. ISBN (painettu julkaisu) ISBN (verkkojulkaisu)
4 SISÄLLYS ESIPUHE 5 TIIVISTELMÄ 6 I LAINSÄÄDÄNTÖSUUNNITELMIIN LIITTYVÄN EKP:N NEUVOA-ANTAVAN TOIMINNAN TAUSTAA 8 V 7 Lausunnon toimittaminen ja huomioon ottaminen 23 8 Julkaiseminen 23 KUULEMISVELVOLLISUUDEN NOUDATTAMINEN 24 II PÄÄTÖKSEN 98/415/EY TAVOITTEET 10 III KUULEMISVEL VOLLISUUDEN RAJAT 12 1 Lausuntoa pyytävät viranomaiset 12 2 Soveltamisalaan kuuluvat suunnitelmat lainsäädännöksi 13 3 EKP:n toimivaltaan kuuluvat alat 14 4 Täytäntöönpaneva lainsäädäntö 17 IV KUULEMISMENETTELY 19 1 EKP:n kuuleminen tarkoituksenmukaisessa vaiheessa 19 2 Lausuntopyyntö 20 3 Määräajat 21 4 Vastaanottovahvistus 22 5 Lausunnon antaminen 23 6 Kielijärjestelyt 23 VI KUULEMISVELVOLLISUUDEN NOUDATTAMATTA JÄTTÄMISEN OIKEUDELLISET SEURAUKSET 25 LIITTEET 27 1 Neuvoston päätös, tehty 29 päivänä kesäkuuta 1998, jäsenmaiden viranomaisten velvollisuudesta kuulla Euroopan keskuspankkia suunnitelmista lainsäädännöksi (98/415/EY) 28 2 Luettelo kysymyksistä, joita on käsitelty suunnitelmissa lainsäädännöksi, joista EKP:a ja aikaisemmin EMI:ä on kuultu 32 3
6 ESIPUHE Minulla on ilo esitellä tämä julkaisu: Opas siitä, miten kansalliset viranomaiset kuulevat Euroopan keskuspankkia suunnitelmista lainsäädännöksi. Se on, kuten kaikki muutkin EKP:n julkaisut, selvä merkki EKP:n sitoutumisesta avoimuusperiaatteeseen, ja se myötävaikuttaa EKP:n tavoitteiden ja toiminnan tunnetuksi tekemiseen. EY:n perustamissopimuksessa jäsenvaltiot velvoitetaan kuulemaan EKP:a suunnitelmista lainsäädännöksi EKP:n toimivaltaan kuuluvilla aloilla. Historiallisen virstanpylvään muodostaneen EU:n laajenemisen myötä tähän kuulemismenettelyyn osallistuvien määrä on lisääntynyt huomattavasti. Tämän vuoksi EKP on laatinut tämän oppaan, jossa annetaan kuulemisvelvollisuutta koskevaa tietoa ja apua erityisesti uusien jäsenvaltioiden kansallisille viranomaisille. Oppaassa esitetään EKP:n kuulemisen päämäärät ja laajuus sekä kuulemisessa noudatettava menettely. Olen vakuuttunut siitä, että tämä opas lisää tietoisuutta kaikkien osapuolien oikeuksista ja velvollisuuksista ja johtaa siihen, että EKP:n neuvoa-antavat tehtävät ymmärretään entistä paremmin. Tässä suhteessa oppaalla halutaan myös rohkaista kuulemismenettelyn runsaampaan käyttöön ja näin edistää jäsenvaltioiden lainsäädännön yhdenmukaistamista EKP:n toimivaltaan kuuluvilla aloilla. Lopuksi haluan painottaa lainsäädäntömenettelyyn ja Euroopan keskuspankkijärjestelmään/ eurojärjestelmään osallistuvien kansallisten viranomaisten tiiviin yhteistyön merkitystä. Olen vakuuttunut siitä, että tämä julkaisu tukee tällaista kaikkien osapuolien etujen mukaista tiivistä yhteistyötä. Frankfurt am Mainissa kesäkuussa 2005 Jean-Claude Trichet 5
7 TIIVISTELMÄ Kansallisilla viranomaisilla on velvollisuus kuulla Euroopan keskuspankkia (EKP) suunnitelmista lainsäädännöksi EKP:n toimivaltaan kuuluvilla aloilla. Tämä velvoite johtuu Euroopan yhteisön perustamissopimuksen 105 artiklan 4 kohdasta, ja sen laiminlyöminen saattaa johtaa jäsenyysvelvoitteiden noudattamatta jättämistä koskevaan menettelyyn Euroopan yhteisöjen tuomioistuimessa. EKP:n neuvoa-antavien tehtävien tarkoituksena on varmistaa, että kansalliset viranomaiset hyötyvät EKP:n asiantuntemuksesta. Näin myötävaikutetaan Euroopan unionin (EU) yleisten tavoitteiden toteutumiseen, varmistetaan, että kansallinen lainsäädäntö on Euroopan keskuspankkijärjestelmän (EKPJ) lainsäädännön kanssa sopusoinnussa ja samassa linjassa EKP:n politiikan kanssa sekä edistetään EKP:n ja suuren yleisön välistä tiedonvaihtoa ja kommunikaatiota. Kuulemisvelvollisuus koskee kaikkia EU:n jäsenvaltioita paitsi Yhdistynyttä kuningaskuntaa. EKP:n kuulemismenettelyä koskevat yksityiskohdat on vahvistettu neuvoston päätöksessä 98/415/EY. Yleensä kansallinen ministeri pyytää EKP:lta lausuntoa, mutta myös monet muut kansalliset viranomaiset (kuten eduskunta ja toimielimet, joilla on norminantovaltaa) voivat pyytää EKP:lta lausuntoa. Lausuntoa pyytävän viranomaisen ei tarvitse olla suunnitelmaa lainsäädännöksi valmisteleva viranomainen (eikä lainsäätäjänä toimiva viranomainen). Kuulemisvelvollisuus koskee ainoastaan lainsäädäntöä, joka tulee oikeudellisesti sitovaksi ja yleisesti sovellettavaksi kyseisessä jäsenvaltiossa. Velvollisuus ei koske ainoastaan eduskunnan hyväksyttäväksi tulevaa lainsäädäntöä. Toisaalta ei ole tarvetta kuulla EKP:a primäärioikeutta täytäntöönpanevasta johdetusta oikeudesta, jolleivät johdetun oikeuden vaikutukset eroa primäärioikeuden vaikutuksista. Jäsenvaltiot eivät yleensä kuule EKP:a yhteisön direktiivien täytäntöönpanosta, vaikka EKP on yksittäistapauksissa kehottanut jäsenvaltiota tähän, kun kyseessä on ollut EKPJ:n kannalta erityisen merkityksellinen direktiivi, ja yhdenmukaistaminen on ollut erityisen tärkeää. EKP:a tulisi kuulla uudestaan, mikäli säädösesitykseen, josta EKP:n lausuntoa on jo pyydetty, tehdään olennaisia muutoksia. EKP:n toimivaltaan kuuluvat perustamissopimuksen mukaiset EKPJ:n perustehtävät, erityisesti perustamissopimuksen 105 artiklan 2 kohdassa luetellut tehtävät. Neuvoston päätökseen 98/415/EY sisältyy luettelo kysymyksistä, joista EKP:a on kuultava. Luettelo ei ole tyhjentävä. EKP:a on kuultava lainsäädäntömenettelyn tarkoituksenmukaisessa vaiheessa siten, että EKP voi hyväksyä lausuntonsa kaikilla vaadittavilla kielillä ja suunnitelmaa lainsäädännöksi valmisteleva viranomainen voi ottaa EKP:n lausunnon huomioon ennen kuin se päättää asiasisällöstä. Kansalliset viranomaiset voivat asettaa EKP:lle lausunnon toimittamista varten määräajan, joka ei saa olla kuukautta lyhyempi. Kuukautta 6
8 lyhyemmän määräajan asettaminen on sallittua ainoastaan erittäin kiireellisissä tapauksissa. Tällaisissa tapauksissa syyt kiireellisyyteen on ilmoitettava. Lainsäädäntömenettely keskeytyy kuulemisen ajaksi, mutta tiettyjä kansalliseen lainsäädäntömenettelyyn liittyviä toimenpiteitä voidaan kuitenkin suorittaa. Kun mahdollinen määräaika on kulunut umpeen, tämä lainsäädäntömenettelyn keskeyttävä vaikutus lakkaa, mutta kansallisten viranomaisten tulisi kuitenkin ottaa EKP:n lausunto huomioon, mikäli se saadaan ennen kuin lainsäädäntö on lopullisesti hyväksytty. Lausuntoa pyytävän viranomaisen tulisi joka tapauksessa saattaa EKP:n lausunto lainsäätäjänä toimivan viranomaisen tietoon, mikäli tämä on eri viranomainen. EKP:n lausunnot suunnitelmista lainsäädännöksi julkaistaan yleensä EKP:n verkkosivuilla heti, kun ne on annettu ja toimitettu lausuntoa pyytävälle viranomaiselle (ellei ole erityisiä syitä julkaisemisen lykkäämiseen, jolloin lausunto julkaistaan viimeistään kuuden kuukauden kuluttua sen antamisesta). 7
9 I LAINSÄÄDÄNTÖSUUNNITELMIIN LIITTYVÄN EKP:N NEUVOA- ANTAVAN TOIMINNAN TAUSTAA Euroopan yhteisön perustamissopimuksessa ( perustamissopimus ) EKP:lle annetaan neuvoa-antavia tehtäviä yhteisön säädöksiä koskevien ehdotusten ja kansallista lainsäädäntöä koskevien suunnitelmien suhteen EKP:n toimivaltaan kuuluvilla aloilla. Perustamissopimuksen 105 artiklan 4 kohta, jonka sanamuoto on otettu Euroopan keskuspankkijärjestelmän ja Euroopan keskuspankin perussäännön ( perussääntö ) 4 artiklaan, on EKP:n neuvoa-antavien tehtävien perusta. EKP:n kuulemista koskevat määräykset on vahvistettu jäsenmaiden viranomaisten velvollisuudesta kuulla Euroopan keskuspankkia suunnitelmista lainsäädännöksi 29 päivänä kesäkuuta 1998 tehdyssä neuvoston päätöksessä 98/415/EY 1 ( päätös 98/415/EY ). Päätöstä on sovellettu 1 päivästä tammikuuta Päätöstä sovelletaan kaikkiin jäsenvaltioihin paitsi Yhdistyneeseen kuningaskuntaan, jota perustamissopimuksen liitteenä olevan Ison- Britannian ja Pohjois-Irlannin yhdistyneeseen kuningaskuntaan sovellettavia määräyksiä Kehikko 1 Perustamissopimuksen 105 artiklan 4 kohta EKP:a kuullaan: ehdotuksista yhteisön säädöksiksi EKP:n toimivaltaan kuuluvilla aloilla; suunnitelmista lainsäädännöksi EKP:n toimivaltaan kuuluvilla aloilla, mutta niissä rajoissa ja sellaisin ehdoin, jotka neuvosto vahvistaa 107 artiklan 6 kohdassa määrättyä menettelyä noudattaen; tällöin EKP:a kuulevat kansalliset viranomaiset. EKP voi toimivaltaansa kuuluvilla aloilla antaa lausuntoja asianomaisille yhteisön toimielimille ja laitoksille sekä kansallisille viranomaisille. Perussäännön 4 artikla Tämän sopimuksen 105 artiklan 4 kohdan mukaisesti: a) EKP: a kuullaan: ehdotuksista yhteisön säädöksiksi EKP:n toimivaltaan kuuluvilla aloilla; suunnitelmista lainsäädännöksi EKP:n toimivaltaan kuuluvilla aloilla, mutta niissä rajoissa ja sellaisin ehdoin, jotka neuvosto vahvistaa 42 artiklassa määrättyä menettelyä noudattaen; tällöin EKP:a kuulevat kansalliset viranomaiset; b)ekp voi toimivaltaansa kuuluvilla aloilla antaa lausuntoja asianomaisille yhteisön toimielimille ja laitoksille sekä kansallisille viranomaisille. 1 EYVL L 189, , s. 42. Päätöksen 98/415/EY teksti on liitteessä 1. 8
10 Kuvio 1 Kansallisten viranomaisten pyynnöstä annettujen EKP:n lausuntojen määrä koskevan pöytäkirjan nojalla koskee poikkeus velvollisuudesta kuulla EKP:a. EKP on perustamisensa jälkeen antanut 173 lausuntoa kansallisten viranomaisten pyynnöstä (ks. kuvio 1). Myös Euroopan rahapoliittisella instituutilla (EMI) oli ennen EKP:n perustamista neuvoa-antavia tehtäviä. 2 Jotkut kysymykset ovat yhä mielenkiintoisia EU:n uusien jäsenvaltioiden kannalta, esim. EMI:n lausunnot kansallisten keskuspankkien integroitumisesta EKPJ:än sekä euron käyttöönottamisesta monissa jäsenvaltioissa. Nämä kysymykset ovat erittäin mielenkiintoisia myös kaikkien jäsenvaltioiden kannalta. EMI antoi kansallisten viranomaisten pyynnöstä 68 lausuntoa erilaisista suunnitelmista lainsäädännöksi sen toimivaltaan kuuluvilla aloilla. Päätöksen 98/415/EY sanamuoto on melko ylimalkainen. Jotta päätös olisi tehokas, kansallisten lainsäätäjien on ymmärrettävä hyvin a) päätöksen tavoitteet, b) kuulemisvelvollisuuden laajuus, c) sovellettava menettely ja d) miten kuulemisvelvollisuuden noudattamatta jättäminen saattaa vaikuttaa kyseessä olevan lainsäädännön laillisuuteen. Näin ollen tämän oppaan tavoitteena on antaa tietoa näistä neljästä näkökohdasta kaikille kansallisia suunnitelmia lainsäädännöksi valmisteleville viranomaisille, jotta nämä olisivat täysin tietoisia oikeuksistaan ja velvollisuuksistaan. Oppaaseen sisältyy myös suosituksia kuulemismenettelyn tehokkuuden varmistamiseksi. 2 Ks. perustamissopimuksen 117 artiklan 6 ja 8 kohta sekä jäsenvaltioiden viranomaisten velvollisuudesta kuulla Euroopan rahapoliittista instituuttia suunnitelmista lainsäädännöksi 22 päivänä marraskuuta 1993 tehty neuvoston päätös 93/717/EY (EYVL L 332, , s. 14). 9
11 II PÄÄTÖKSEN 98/415/EY TAVOITTEET OLAF-tuomiossa 3 Euroopan yhteisöjen tuomioistuin ( yhteisöjen tuomioistuin ) selkeytti perustamissopimuksen 105 artiklan 4 kohdan tavoitteitta siltä osin, kuin kyseessä on velvollisuus kuulla EKP:a ehdotuksista yhteisön säädöksiksi EKP:n toimivaltaan kuuluvilla aloilla. Yhteisöjen tuomioistuimen mukaan tällä velvoitteella pyritään olennaisilta osiltaan varmistamaan että tällainen säädös annetaan vasta, kun on kuultu elintä, joka on kyseisellä yhteisön alalla käyttämänsä nimenomaisen toimivallan ja suuren asiantuntemuksena ansiosta erityisen pätevä myötävaikuttamaan hyödyllisesti kyseisen säädöksen antamiseen. Vaikka OLAF-tuomio koskee yhteisön toimielinten velvollisuutta kuulla EKP:a yhteisön säädösesityksistä, se selkiyttää myös jäsenvaltioiden velvollisuutta kuulla EKP:a kansallisista lakiehdotuksista. OLAF-tuomiosta voidaan päätellä, että päätöksen 98/415/EY päätavoitteena on antaa EKP:lle mahdollisuus antaa asiantuntijana kansallisille lainsäätäjille tarkoituksenmukaisena ajankohtana ohjeita suunnitelmista lainsäädännöksi EKP:n toimivaltaan kuuluvilla aloilla. Näiden ohjeiden tarkoituksena on varmistaa, että kansallinen lainsäädäntö a) myötävaikuttaa EKPJ:n perustamissopimuksen 105 artiklan 1 kohdassa vahvistettujen tavoitteiden saavuttamiseen, b) on EKPJ:n lainsäädännön kanssa sopusoinnussa ja c) on EKPJ:n tavoitteiden kanssa samassa linjassa. Päätöksessä 98/415/EY vahvistettu kuulemisvelvollisuus on tarkoitettu toimimaan ennaltaehkäisevänä järjestelmänä, jonka avulla estetään mahdolliset ristiriitaisesta tai epäjohdonmukaisesta kansallisesta lainsäädännöstä johtuvat ongelmat. Kuulemisen on siksi tapahduttava silloin, kun lainsäädäntö on vielä valmisteluvaiheessa tarkemmin sanottuna vaiheessa, jossa kyseistä lainsäädäntöä valmistelevat ja lainsäätäjänä toimivat viranomaiset voivat tarkoituksenmukaisella tavalla ottaa EKP:n lausunnon huomioon. Näin ollen kuulemisvelvollisuus on käytännössä antanut jäsenvaltioille mahdollisuuden varmistaa, että kansallinen lainsäädäntö, kansallisten keskuspankkien perussäännöt mukaan luettuina, on perustamissopimuksen 109 artiklan mukaisesti sopusoinnussa perustamissopimuksen ja perussäännön kanssa. Päätöksessä 98/415/EY vahvistetulla kuulemismenettelyllä on myös muita etuja. Se on hyvä keino vaihtaa tietoja ja asiantuntemusta. Kuuleminen on myös tärkeä väline, jonka avulla EKP pysyy ajan tasalla jäsenvaltioiden lainsäädäntöhankkeista EKP:n toimivaltaan kuuluvilla aloilla. Kun EKP tutkii suunnitelmia lainsäädännöksi, joista lausuntoa on pyydetty, sille kertyy asiantuntemusta, josta on hyötyä EKP:n muotoillessa oman kantansa esim. yhteisön tai kansainvälisillä foorumeilla, joilla käsitellään samankaltaisia kysymyksiä. Koska EKP:n lausunnot perustuvat asiantuntemukseen, joka 3 Asia C-11/00 Euroopan yhteisöjen komissio v. Euroopan keskuspankki (Kok. 2003, s. I-7147), erityisesti tuomion kohdat 110 ja 111. Tässä asiassa yhteisöjen tuomioistuin hyväksyi komission kanteen ja kumosi petosten torjunnasta 7 lokakuuta 1999 tehdyn päätöksen EKP/1999/5. Tuomio on merkittävä siksi, että siinä selkeytettiin EKP:n neuvoa-antavaa roolia, sillä EY-tuomioistuin tutki EKP:n pyynnöstä ensimmäistä kertaa perustamissopimuksen 105 artiklan 4 kohdan tavoitteita. 10
12 EKP:lle on kertynyt tehtäviensä suorittamisen yhteydessä, ne edistävät myös jäsenvaltioiden lainsäädännön yhdenmukaistamista EKP:n toimivaltaan kuuluvilla aloilla sekä myötävaikuttavat kansallisen lainsäädännön laadun parantamiseen. 4 EKP:n lausunnot voivat myös muodostua lähteeksi, jonka yhteisöjen tuomioistuin (silloin kun käsitellään kyseessä olevan kansallisen lainsäädännön yhdenmukaisuutta perustamissopimuksen kanssa) tai kansalliset tuomioistuimet (silloin kun käsitellään kyseessä olevan lainsäädännön tulkintaa tai pätevyyttä) voivat ottaa huomioon. EKP:n lausunnot eivät ole sitovia. Sama koskee myös muiden yhteisön toimielinten lausuntoja. Kansallisten lainsäätäjien ei näin ollen tarvitse noudattaa EKP:n lausuntoa. Kuitenkin päätöksellä 98/415/EY perustetun järjestelmän tarkoituksena on varmistaa, että kansallinen lainsäädäntö hyväksytään vasta sen jälkeen, kun EKP:n lausunto on otettu asianmukaisella tavalla huomioon. Tämä järjestelmä on osoittautunut tehokkaaksi, ja kansalliset lainsäätäjät eivät ole yleensä halunneet hyväksyä EKP:n kannan kanssa ristiriidassa olevaa lainsäädäntöä vaan ovat suostuneet muuttamaan säädösesitystään tai jopa perumaan sen. Kuulemisvelvollisuus tukee myös EKP:n ulkoista viestintää suhteessa suureen yleisöön ja markkinoihin. EKP:n yleisiin tavoitteisiin kuuluu avoimuuden edistäminen, ja siksi kansallisten viranomaisten pyynnöstä annetut lausunnot julkaistaan yleensä EKP:n verkkosivuilla heti kun ne on annettu ja toimitettu lausuntoa pyytäneelle viranomaiselle. 4 Ks. julkisasiamiehen asiassa C-11/00 antaman ratkaisuehdotuksen 140 kohta, joka vahvistettiin EY-tuomioistuimen tuomion 110 kohdassa. 11
13 III KUULEMISVELVOLLISUUDEN RAJAT Kehikko 2 Päätöksen 98/415/EY 2 artiklan 1 ja 2 kohta 1. Jäsenvaltioiden viranomaisten on kuultava EKP:a suunnitelmista lainsäädännöksi sen toimivaltaan perustamissopimuksen mukaisesti kuuluvilla aloilla ja erityisesti seuraavien kysymysten osalta: valuuttakysymykset, maksuvälineet, kansalliset keskuspankit, raha-, rahoitus-, pankki-, maksujärjestelmä- ja maksutasetilastojen kerääminen, laatiminen ja jakaminen, maksu- ja selvitysjärjestelmät, rahoituslaitoksiin sovellettavat säännöt siltä osin kuin ne vaikuttavat merkittävästi rahoituslaitosten ja markkinoiden vakauteen. 2. Edellisessä kohdassa esitetyn lisäksi on muiden kuin osallistuvien jäsenvaltioiden viranomaisten kuultava EKP:a suunnitelmista rahapolitiikan välineitä koskevaksi lainsäädännöksi. 1 LAUSUNTOA PYYTÄVÄT VIRANOMAISET 1.1 SOVELTAMISALAAN KUULUVAT VIRANOMAISET Päätöksen 98/415/EY 2 artiklan 1 kohdan mukaan velvollisuus kuulla EKP:a lainsäädännöstä EKP:n toimivaltaan kuuluvilla aloilla koskee jäsenvaltioiden viranomaisia. Koska päätöstä 98/415/EY sovelletaan kaikkiin jäsenvaltioihin paitsi Yhdistyneeseen kuningaskuntaan, jäsenvaltioiden viranomaisilla ei tarkoiteta ainoastaan euron käyttöön ottaneiden jäsenvaltioiden ( rahaliittoon osallistuvat jäsenvaltiot ) viranomaisia, vaan myös sellaisten jäsenvaltioiden viranomaisia, jotka eivät vielä ole ottaneet euroa käyttöön ( muut kuin rahaliittoon osallistuvat jäsenvaltiot ), Yhdistyneen kuningaskunnan viranomaisia lukuun ottamatta. Päätöksen 98/415/EY 3 artiklan 1 kohdan mukaan jäsenvaltioiden viranomaisilla tarkoitetaan lainsäädäntöä valmistelevia viranomaisia. Päätöksen 98/415/EY 4 artiklasta seuraa, että lausuntoa pyytävä viranomainen voi olla eri viranomainen kuin lainsäätäjänä toimiva viranomainen ja suunnitelmaa lainsäädännöksi valmisteleva viranomainen. Käytännössä monet erilaiset viranomaiset ovat pyytäneet EKP:lta lausuntoa. Mikäli lainsäädäntö tulee kansallisen parlamentin hyväksyttäväksi, lausuntoa on yleensä pyytänyt kansallisen hallituksen asianomainen jäsen, useimmiten valtiovarainministeri tai oikeusministeri. Joskus lausuntoa on pyydetty kansallisten keskuspankkien kautta. 12
14 Muun lainsäädännön osalta EKP:n lausuntoa on yleensä pyytänyt viranomainen, jolla on toimivalta hyväksyä kyseessä oleva säädös, esim. kansallisen hallituksen asianomainen jäsen tai kansallinen keskuspankki, jolla on norminantovaltaa. Lisäksi EKP:n lausuntoa ovat pyytäneet sellaiset kansalliset viranomaiset (esim. kansalliset keskuspankit, valvontaviranomaiset tai erityiset toimielimet, kuten euroon siirtymisestä vastaavat toimielimet), joilla ei ole muodollista toimivaltaa valmisteluun tai lainsäätäjinä toimimiseen kyseessä olevan säädösesityksen suhteen, mutta jotka oikeudellisesti tai tosiasiallisesti osallistuvat lainsäädäntömenettelyyn. Näissä tapauksissa EKP:n kanta on ollut, että nämä lausuntopyynnöt ovat päteviä, mikäli on ilmeistä, että kyseessä olevat viranomaiset toimivat valmistelevan tai lainsäätäjänä toimivan viranomaisen puolesta. 1.2 KANSALLISTEN PARLAMENTTIEN ROOLI Kansalliset parlamentit ovat päätöksessä 98/415/EY tarkoitettuja suunnitelmia lainsäädännöksi valmistelevia viranomaisia, jos parlamentissa käsitellään yhden tai useamman parlamentin jäsenen tekemä lakiesitys EKP:n toimivaltaan kuuluvilla aloilla. 5 Kansalliset parlamentit päättävät omien työjärjestyksiensä nojalla, miten yhden tai useamman parlamentin jäsenen tekemä lakiesitys EKP:n toimivaltaan kuuluvilla aloilla toimitetaan EKP:lle lausuntoa varten. Yhdessä tapauksessa omasta aloitteestaan toiminut kansallinen hallitus pyysi EKP:n lausuntoa kansallisen parlamentin jäsenten kansallisen lainsäädännön mukaan tekemästä lakiesityksestä. 2 SOVELTAMISALAAN KUULUVAT SUUNNITELMAT LAINSÄÄDÄNNÖKSI Kehikko 3 Päätöksen 98/415/EY 1 artiklan 1 kohta Tässä päätöksessä tarkoitetaan: suunnitelmilla lainsäädännöksi lainsäädäntöä, jossa sen jälkeen, kun siitä on tullut oikeudellisesti sitova ja jäsenvaltion alueella yleisesti sovellettava, annetaan säännöksiä, jotka koskevat rajoittamatonta tapausten määrää ja jotka kohdistuvat rajoittamattomaan luonnollisten tai oikeushenkilöiden joukkoon. Päätöksen 98/415/EY 2 artiklan 1 kohdan mukaan jäsenvaltioiden viranomaisten on kuultava EKP:a suunnitelmista lainsäädännöksi EKP:n toimivaltaan kuuluvilla aloilla. Käsite suunnitelma lainsäädännöksi määritellään päätöksen 98/415/EY 1 artiklan 1 kohdassa. Tässä määritelmässä viitataan lainsäädäntöön, jossa sen jälkeen kun siitä on 5 Tämä koskee myös tapauksia, joissa parlamentin jäsenet tekevät sellaisia muutosehdotuksia hallituksen lakiesityksiin, jotka saattavat johtaa siihen, että lakiesitys tulee kuulumaan EKP:n toimivaltaan kuuluviin aloihin. 13
15 tullut oikeudellisesti sitova ja jäsenvaltion koko (tai maantieteellisesti erillisellä) alueella yleisesti sovellettava, annetaan säännöksiä, jotka koskevat rajoittamatonta tapausten määrää ja jotka kohdistuvat rajoittamattomaan luonnollisten tai oikeushenkilöiden joukkoon. Tähän määritelmään eivät kuulu sellaiset suunnitelmat lainsäädännöksi, joiden yksinomainen tarkoitus on yhteisön direktiivien saattaminen osaksi kansallista lainsäädäntöä (ks. osa III 4). Kuulemisvelvollisuus ei rajoitu sellaisiin suunnitelmiin lainsäädännöksi, jotka tulevat parlamentin hyväksyttäviksi. Päätöksen 98/415/EY soveltamisalaan kuuluvat oikeudellisesti sitova lainsäädäntö, johdettu oikeus mukaan luettuna, sekä oikeudellisesti sitovat ja yleisesti sovellettavat kansallisten keskuspankkien tai valvontaviranomaisten (mikäli niillä on norminantovaltaa) säädökset. Tämä ei kuitenkaan tarkoita sitä, että EKP:a tulisi aina kuulla primäärioikeutta täytäntöönpanevasta johdetusta oikeudesta EKP:n toimivaltaan kuuluvilla aloilla. Kun päätöksen 98/415/EY tavoitteet otetaan huomioon, on selvää, että EKP:n lausuntoa tulisi pyytää suunnitelmista johdetuksi oikeudeksi ainoastaan silloin, kun suunnitellun lainsäädännön aihepiiri liittyy läheisesti EKP:n tehtäviin ja sen vaikutus EKP:n toimivaltaan kuuluviin aloihin eroaa kyseessä olevan primäärioikeuden vaikutuksesta. Menettely- ja seuraamuskysymykset ovat esimerkkejä asioista, joista jäsenvaltioiden ei pääsääntöisesti tarvitse pyytää EKP:n lausuntoa. Velvollisuus pyytää EKP:n lausuntoa muutoksista lakiesityksiin, joista EKP:n lausuntoa on jo pyydetty, koskee olennaisia muutoksia, jotka vaikuttavat suunnitellun lainsäädännön ydinkysymyksiin. Tässä yhteydessä on hyvä erottaa toisistaan kaksi tapaustyyppiä. Ensimmäiseen ryhmään kuuluvat tapaukset, joissa olennaisia muutoksia ehdotetaan vaiheessa, jossa EKP ei ole vielä antanut lausuntoaan. Tällaisissa tapauksissa lausuntoa pyytäneen viranomaisen tulisi toimittaa muutettu suunnitelma lainsäädännöksi EKP:lle mahdollisimman pian, jotta EKP:n lausunto perustuisi tekstin tuoreimpaan versioon. Toiseen ryhmään kuuluvat tapaukset, joissa olennaisia muutoksia ehdotetaan EKP:n lausunnon antamisen jälkeen. Näissä tapauksissa EKP:a tulisi kuulla näistä muutoksista. Lausuntoa ei kuitenkaan tarvitse pyytää, jos muutoksilla on ensisijaisesti tarkoitus ottaa huomioon EKP:n lausunnosta ilmenevä EKP:n kanta. EKP pitää kuitenkin myönteisenä sitä, jos lausunnon vaikutukset ja tällaisten muutosten yksityiskohdat annetaan sille tiedoksi. 3 EKP:N TOIMIVALTAAN KUULUVAT ALAT Päätöksen 98/415/EY 2 artiklan 1 kohdan mukaan jäsenvaltioiden viranomaisten on kuultava EKP:a suunnitelmista lainsäädännöksi sen toimivaltaan perustamissopimuksen mukaisesti kuuluvilla aloilla. Tämä kattaa selvästi sellaiset suunnitelmat lainsäädännöksi, jotka vaikuttavat EKPJ:lle perustamissopimuksen 105 artiklan 2 kohdan mukaan kuuluviin perustehtäviin (eli yhteisön rahapolitiikan määrittelemiseen ja toteuttamiseen, valuuttamarkkinatoimien suorittamiseen, jäsenvaltioiden virallisten valuuttavarantojen hallussapitoon ja hoitoon sekä maksujärjestelmien moitteettoman toiminnan 14
16 edistämiseen). Se kattaa myös sellaiset suunnitelmat lainsäädännöksi, jotka vaikuttavat muihin EKPJ:lle perustamissopimuksen mukaisesti kuuluviin tehtäviin. Päätöksen 98/415/EY 2 artiklan 1 kohdassa luetellaan kysymyksiä, joiden nimenomaisesti katsotaan kuuluvan EKP:n toimivaltaan kuuluviin aloihin. Kansallisten viranomaisten on kuultava EKP:a suunnitelmista lainsäädännöksi, jotka liittyvät näihin kysymyksiin eli valuuttakysymyksiin, maksuvälineisiin, kansallisiin keskuspankkeihin, raha-, rahoitus-, pankki-, maksujärjestelmä- ja maksutasetilastojen keräämiseen, laatimiseen ja jakamiseen, maksu- ja selvitysjärjestelmiin sekä rahoituslaitoksiin sovellettaviin sääntöihin siltä osin kuin ne vaikuttavat merkittävästi rahoituslaitosten ja -markkinoiden vakauteen. Päätöksen 98/415/EY perusteella on selvää, että 2 artiklan 1 kohdan luettelo ei ole tyhjentävä. Lisäksi päätöksen 98/415/EY 2 artiklan 2 kohdassa säädetään, että muiden kuin rahaliittoon osallistuvien jäsenvaltioiden (paitsi Yhdistyneen kuningaskunnan) viranomaisten on kuultava EKP:a suunnitelmista rahapolitiikan välineitä koskevaksi lainsäädännöksi. Päätöksessä 98/415/EY tehdään tällä tavoin ero rahaliittoon osallistuvien jäsenvaltioiden ja muiden kuin rahaliittoon osallistuvien jäsenvaltioiden välillä siksi, että rahaliittoon osallistuvissa jäsenvaltioissa kansalliset viranomaiset eivät enää päätä rahapolitiikan välineistä (esim. vähimmäisvarannoista). Päätöksen 98/415/EY johdanto-osan 5 perustelukappaleessa selvennetään kuitenkin, että kuulemisvelvollisuus ei koske muiden kuin rahaliittoon osallistuvien jäsenvaltioiden viranomaisten tekemiä päätöksiä, joilla ne toteuttavat rahapolitiikkaansa (esim. korkoja koskevia päätöksiä). Liite 2 sisältää luettelon kysymyksistä, joihin liittyvistä suunnitelmista kansalliseksi lainsäädännöksi EKP:a ja aikaisemmin EMI:ä on kuultu. Luettelo ei ole tyhjentävä. Luettelon tarkoituksena on toimia ohjeena silloin, kun on epäselvää, kuuluuko tietty kansallinen säädösesitys päätöksessä 98/415/EY vahvistetun kuulemisvelvollisuuden piiriin. 3.1 VALUUTTAKYSYMYKSET JA MAKSUVÄLINEET EKP:n/EMI:n lausunnot tässä asiaryhmässä ovat käsitelleet useita eri aiheita koskevia suunnitelmia lainsäädännöksi. Euron käyttöönottoon liittyvät toimenpiteet (kansallisen rahayksikön muuttaminen euroksi, julkisen ja yksityisen velan muuntaminen euromääräiseksi, hintojen kaksoismerkintä, pyöristyssäännöt, kansallisten viitekurssien korvaaminen jne.), lailliset maksuvälineet, kansallisten maksuvälineiden muistorahojen julkaiseminen, seteleitä ja metallirahoja koskevat tekijänoikeudet, väärentäminen, seteleiden ja metallirahojen takaisin kiertoon laskeminen sekä sähköisen rahan liikkeeseen laskeminen ovat merkittäviä esimerkkejä. 3.2 KANSALLISET KESKUSPANKIT Suuri osa EKP:n/EMI:n lausunnoista kuuluu tähän asiaryhmään. Ne koskevat lainsäädäntöä, joka vaikuttaa kansallisten keskuspankkien tai niiden johtokunnan jäsenten asemaan, erityisesti niiden riippumattomuuteen. Monet lausunnot koskevat 15
17 myös kansallisten keskuspankkien tehtäviä ja rahapolitiikkaa, perustamissopimuksen 101 artiklan mukaisen keskuspankkirahoituksen kiellon noudattaminen mukaan luettuna, kansallisten keskuspankkien valuuttavarantoja sekä muiden kuin rahaliittoon osallistuvien jäsenvaltioiden kansallisten keskuspankkien vähimmäisvarantovaatimuksia. EKP:lta/EMI:ltä on usein pyydetty lausuntoa suunnitelmista lainsäädännöksi, jotka ovat koskeneet kansallisten keskuspankkien sellaisia tehtäviä, jotka eivät liity EKPJ:än. Näiden lausuntopyyntöjen tarkoituksena on erityisesti ollut selvittää, ovatko nämä tehtävät ristiriidassa EKPJ:n tavoitteiden ja tehtävien kanssa RAHA-, RAHOITUS-, PANKKI-, MAKSUJÄRJESTELMÄ- JA MAKSUTASETILASTOJEN KERÄÄMINEN, LAATIMINEN JA JAKAMINEN Tilastotietojen keräämiseen liittyvä EKP:n toimivalta on vahvistettu perussäännön 5 artiklassa. Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/ artiklan mukaan jäsenvaltioiden on järjestettävä omalta osaltaan tilastotietojen keruu ja tehtävä EKPJ:n kanssa kiinteätä yhteistyötä, jotta perussäännön 5 artiklasta johtuvien velvollisuuksien täyttyminen toteutuisi. EKP on tietoinen siitä, että eri jäsenvaltioiden raportointivaatimukset eroavat toisistaan. Kun EKP:a kuullaan suunnitelluista kansallisista raportointivaatimuksista, se pyrkii siksi esittämään yleisluontoisia huomioita, joiden tarkoituksena on kiinnittää huomiota seikkoihin, joita voitaisiin täsmentää suunnitelmassa lainsäädännöksi. 3.4 MAKSU- JA SELVITYSJÄRJESTELMÄT Tässä asiaryhmässä lausuntopyynnöt ovat koskeneet sellaisia säädösesityksiä, jotka ovat liittyneet maksu- ja selvitysjärjestelmien toiminnan erilaisiin näkökohtiin, esim. valvontaan, nettomaksuihin tai reaaliaikaisiin bruttomaksuihin perustuvaan selvitykseen, nettoutus- ja vakuusnäkökohtiin sekä zero-hour -sääntöön. 3.5 RAHOITUSLAITOKSIIN SOVELLETTAVAT SÄÄNNÖT SILTÄ OSIN KUIN NE VAIKUTTAVAT MERKITTÄVÄSTI RAHOITUSLAITOSTEN JA MARKKINOIDEN VAKAUTEEN Päätöksen 98/415/EY johdanto-osan 3 perustelukappaleen valossa on selvää, että tätä asiaryhmää koskeva kuulemisvelvollisuus ei rajoita nykyistä toimivaltajakoa, joka koskee luottolaitosten toiminnan vakauden valvontaan ja rahoitusjärjestelmän vakauteen liittyvää päätöksentekoa. Tämän asiaryhmän yhteydessä tulisi myös ottaa huomioon perussäännön 25.1 artikla, jonka mukaan jäsenvaltioiden toimivaltaiset viranomaiset 6 Kansalliset keskuspankit voivat perussäännön 14.4 artiklan mukaan suorittaa myös muita tehtäviä kuin niitä, joista määrätään perussäännössä, jollei EKP:n neuvosto päätä, että nämä tehtävät ovat ristiriidassa EKPJ:n tavoitteiden ja tehtävien kanssa. 7 EYVL L 318, , s
18 voivat kuulla EKP:a yhteisön sellaisen lainsäädännön soveltamisalasta ja soveltamisesta, joka koskee luottolaitosten toiminnan vakauden valvontaa ja rahoitusjärjestelmän vakautta. Kuitenkin päätöksen 98/415/EY 2 artiklan 1 kohdan mukaan jäsenvaltioiden on kuultava EKP:a tapauksissa, joissa suunnitelmat lainsäädännöksi vaikuttavat merkittävästi rahoitusjärjestelmän vakauteen, paitsi jos säädösesityksen yksinomaisena tarkoitus on, kuten 1 artiklan 2 kohdassa todetaan, yhteisön direktiivien saattaminen osaksi jäsenvaltioiden lainsäädäntöä. EKP on päätöksen 98/415/EY 2 artiklan 1 kohdan viimeisen luetelmakohdan nojalla antanut useita lausuntoja sellaisten lausuntopyyntöjen johdosta, jotka ovat koskeneet rahoitusvalvonnan institutionaalisen rakenteen muutoksia jäsenvaltioissa. EKP:a on myös säännöllisesti kuultu luottolaitosten ja rahoituslaitosten valvontajärjestelmää koskevista merkittävistä muutoksista sekä rahanpesun estämiseksi annetuista säännöistä. EKP:a on usein kuultu suunnitelmista lainsäädännöksi, jotka saattaisivat vaikuttaa merkittävällä tavalla markkinoihin. Tällaiset suunnitelmat ovat koskeneet esim. arvopaperistamismenetelmiä, arvopapereiden muuttamista arvo-osuuksiksi sekä sellaista lainsäädäntöä, joka vaikuttaa sekä rahoitusmarkkinoihin että EKP:n ensisijaiseen tavoitteeseen ylläpitää hintavakautta (esim. inflaatioindekseihin sidottuja lainoja koskevat säännökset). EKP:a on myös kuultu erilaisista suunnitelmista lainsäädännöksi, jotka saattaisivat vaikuttaa pääoman vapaaseen liikkuvuuteen tai valuuttakurssipolitiikkaan (esim. Tobin-veroa koskeva ehdotus) sekä muista suunnitelmista taloudellisesti merkitykselliseksi lainsäädännöksi. 4 TÄYTÄNTÖÖNPANEVA LAINSÄÄDÄNTÖ Kehikko 4 Päätöksen 98/415/EY 1 artiklan 2 kohta Suunnitelmiin lainsäädännöksi eivät kuulu säädösesitykset, joiden yksinomainen tarkoitus on yhteisön direktiivien saattaminen osaksi jäsenvaltioiden lainsäädäntöä. Kuten edellä on todettu, jäsenvaltioiden ei päätöksen 98/415/EY 1 artiklan 2 kohdan mukaan tarvitse kuulla EKP:a yhteisön direktiivien saattamisesta osaksi jäsenvaltioiden lainsäädäntöä. Tämän poikkeuksen taustalla on se tosiasia, että EKP:a on, perustamissopimuksen 105 artiklan 4 kohdan mukaisesti, jo kuultu ehdotuksesta yhteisön säädökseksi. Tämän vuoksi ei ole tarpeen sisällyttää EKP:n neuvoa-antaviin tehtäviin kansallisia lakiesityksiä, joiden yksinomainen tarkoitus on yhteisön direktiivin saattaminen osaksi jäsenvaltioiden lainsäädäntöä. Samoilla perusteilla EKP katsoo, että myös sellaiset suunnitelmat kansalliseksi lainsäädännöksi, joiden tarkoituksena on yhteisön asetusten täytäntöönpano, kuuluvat tämän poikkeuksen soveltamisalaan edellyttäen, että kyseessä oleva lainsäädäntö ei vaikuta kysymyksiin, jotka sisältyvät 17
19 EKP:n toimivaltaan kuuluviin aloihin, asetuksen (josta yhteisön toimielimet ovat kuulleet EKP:a) vaikutuksista poikkeavalla tavalla. EKP on erittäin harvoissa tapauksissa rohkaissut kansallisia viranomaisia kuulemaan EKP:a suunnitelmista lainsäädännöksi, joilla yhteisön direktiivit saatetaan osaksi kansallista lainsäädäntöä. Tällöin kyseessä on ollut direktiivi, joka on EKPJ:n kannalta erityisen merkittävä. Näin toimittiin esim. selvityksen lopullisuudesta annetun direktiivin 8 sekä vakuusdirektiivin 9 kohdalla. Näiden kahden direktiivin saattamista osaksi kansallista lainsäädäntöä koskevista suunnitelmista lainsäädännöksi tehtiin useita lausuntopyyntöjä. Näiden lausuntopyyntöjen johdosta annetut EKP:n lausunnot myötävaikuttivat eurojärjestelmän operaatioita koskevan lainsäädännön sekä rahoitusjärjestelmän vakauden vahvistamiseen. Jäsenvaltiot pyytävät joskus omasta aloitteestaan EKP:n lausuntoa suunnitelmista lainsäädännöksi, joiden tarkoitus on direktiivien saattaminen osaksi kansallista lainsäädäntöä, vaikka niillä ei ole tähän velvollisuutta eikä niitä ole myöskään tähän kehotettu, mutta jäsenvaltiot esim. katsovat, että EKP:llä on kyseisellä alalla erityistä asiantuntemusta. Tällaisissa tapauksissa EKP antaa yleensä mielellään lausuntonsa, mikäli suunnitelma lainsäädännöksi antaa aihetta erityisiin huomioihin EKP:n tai EKPJ:n tehtäviin tai politiikkaan liittyen. 8 Selvityksen lopullisuudesta maksujärjestelmissä ja arvopaperien selvitysjärjestelmissä 19 päivänä toukokuuta 1998 annettu Euroopan parlamentin ja neuvoston direktiivi 98/26/EY, EYVL L 166, , s Rahoitusvakuusjärjestelyistä 6 päivänä kesäkuuta 2002 annettu Euroopan parlamentin ja neuvoston direktiivi 2002/47/EY, EYVL L 168, , s
20 IV KUULEMISMENETTELY Kehikko 5 Päätöksen 98/415/EY 4 artikla Kunkin jäsenvaltion on toteutettava tarpeelliset toimenpiteet huolehtiakseen siitä, että tätä päätöstä tehokkaasti noudatetaan. Tämän vuoksi sen on huolehdittava, että EKP:a kuullaan tarkoituksenmukaisessa vaiheessa siten, että suunnitelmaa lakiesitykseksi valmistelevalla viranomaisella on mahdollisuus ottaa huomioon EKP:n lausunto ennen kuin se päättää esityksen asiasisällöstä ja että EKP:n lausunto saatetaan lainsäätäjänä toimivien viranomaisten tietoon, jos nämä eivät ole valmistelleet kyseistä lakiesitystä. 1 EKP:N KUULEMINEN TARKOITUKSENMUKAISESSA VAIHEESSA Päätöksen 98/415/EY 4 artiklan toisen virkkeen mukaan EKP:a on kuultava lainsäädäntömenettelyn tarkoituksenmukaisessa vaiheessa. Tämä tarkoittaa, että EKP:a olisi kuultava lainsäädäntömenettelyn sellaisessa vaiheessa, että EKP:lle jää riittävästi aikaa tutkia suunnitelma lainsäädännöksi (sekä tarpeen mukaan kääntää se) ja antaa lausuntonsa kaikilla vaadittavilla kielillä ja kansallisilla viranomaisilla on mahdollisuus ottaa EKP:n lausunto huomioon ennen kuin säännökset hyväksytään. Vaikuttaa siltä, että mikäli suunnitelmaa lainsäädännöksi valmistelee muu kuin lainsäätäjänä toimiva viranomainen, kuulemisen tulee päätöksen 98/415/EY 4 artiklan mukaan tapahtua sellaisessa vaiheessa, että suunnitelmaa lainsäädännöksi valmistelevalle viranomaiselle jää aikaa harkita, tulisiko säädösesitystä muuttaa EKP:n lausunnon huomioon ottamiseksi eli kuulemisen tulisi tapahtua ennen kuin säännökset on toimitettu lainsäätäjänä toimivalle viranomaiselle. Aikataulussa tulisi ottaa huomioon myös aika, jonka EKP tarvitsee lausuntopyyntöasiakirjoihin tutustumiseen sekä lausunnon antamiseen. Vaikuttaa siltä, että 4 artiklassa ei kielletä kansallisia viranomaisia ryhtymästä sellaisiin lainsäädäntömenettelyyn kuuluviin toimenpiteisiin, jotka eivät vaikuta säädösesityksen asiasisältöön. Päätöksen 98/415/EY 3 artiklan 4 kohdasta seuraa, että jäsenvaltioiden on keskeytettävä suunnitelmaa lainsäädännöksi koskeva hyväksymismenettely EKP:n lausunnon vastaanottamiseen asti. Tämä ei tarkoita sitä, että koko kansallinen lainsäädäntömenettely (esim. parlamentin pysyvien valiokuntien valmistelutyö, keskustelu kansallisten viranomaisten toimittamista muista lausunnoista jne.) tulisi keskeyttää EKP:n lausunnon vastaanottamiseen asti. Pikemminkin se tarkoittaa, että lainsäätäjänä toimivalla viranomaisella tulisi olla mahdollisuus ottaa EKP:n lausunto asianmukaisella tavalla huomioon ennen kuin se päättää asiasisällöstä. Mikäli EKP:lle on asetettu lausunnon toimittamista koskeva määräaika (ks. osa IV 3) ja määräaika on päättynyt, kyseessä oleva kansallinen viranomainen voi jatkaa lainsäädäntömenettelyä. Kansalliset viranomaiset ovat kuitenkin tällaisissakin tapauksissa velvollisia ottamaan EKP:n lausunnon huomioon edellyttäen, että lainsäädäntöä ei ole vielä hyväksytty. 19
Ohjeet kansallisille viranomaisille Euroopan keskuspankin kuulemiseen suunnitelmista lainsäädännöksi
Ohjeet kansallisille viranomaisille Euroopan keskuspankin kuulemiseen suunnitelmista lainsäädännöksi Lokakuu 2015 Sisältö Esipuhe 3 1 Lainsäädäntösuunnitelmiin liittyvän EKP:n neuvoa-antavan toiminnan